C 321/32
EL
Επίσημη Εφημερίδα της Ευρωπαϊκής Ένωσης
11.9.2023
— το Βασίλειο της Ισπανίας δεν συμμορφώθηκε προς τις υποχρεώσεις τις οποίες υπέχει από το άρθρο 15 της οδηγίας 91/271/ΕΟΚ, σε συνδυασμό με το τμήμα Δ του παραρτήματος I της ίδιας οδηγίας, όσον αφορά τους οικισμούς Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don BenitoVillanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños και Villafranca de los Barros.
2) να καταδικάσει το Βασίλειο της Ισπανίας στα δικαστικά έξοδα.
Ισχυρισμοί και κύρια επιχειρήματα Προς στήριξη της προσφυγής της, η Επιτροπή προβάλλει τέσσερις λόγους μη συμμορφώσεως προς την οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, όπως τροποποιήθηκε με την οδηγία 2013/64/ΕE (2) του Συμβουλίου, της 17ης Δεκεμβρίου 2013.
Με τον πρώτον λόγο, η Επιτροπή προσάπτει στο Βασίλειο της Ισπανίας παράβαση των υποχρεώσεων τις οποίες υπέχει από το άρθρο 3 της οδηγίας 91/271/ΕΟΚ καθότι παρέλειψε να λάβει τα αναγκαία μέτρα όσον αφορά τη συλλογή των αστικών λυμάτων των οικισμών Acorán, Adeje-Arona, Añaza, Candelaria-Casco, Candelaria-Punta Larga, Golf del Sur, Guía de Isora Litoral, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Puerto de Santiago-Playa la Arena, San Isidro-Litoral, Sueño Azul, και Valle de la Orotava, στις Καναρίους Νήσους, και de Medio-Andarax στην Ανδαλουσία.
Όσον αφορά τους 12 τους οικισμούς στις Καναρίους Νήσους, η Επιτροπή υποστηρίζει κατ’ ουσίαν ότι οι εν λόγω οικισμοί χρησιμοποιούν ατομικά συστήματα χωρίς να πληρούνται οι προϋποθέσεις του άρθρου 3, παράγραφος 1, τρίτο εδάφιο, της οδηγίας 91/271/ΕΟΚ, που εξαρτά την εξαίρεση αυτή από τον κανόνα του αποχετευτικού δικτύου από τη σωρευτική συνδρομή δύο προϋποθέσεων.
Αφενός, οι αρχές πρέπει να προβάλλουν, κατά περίπτωση, ότι δεν δικαιολογείται η εγκατάσταση αποχετευτικού δικτύου, είτε διότι δεν συνεπάγεται κανένα πλεονέκτημα για το περιβάλλον είτε διότι η εγκατάστασή του συνεπάγεται υπέρμετρες δαπάνες.
Αφετέρου, το μεμονωμένο ή άλλο χρησιμοποιούμενο σύστημα πρέπει να επιτυγχάνει το ίδιο επίπεδο προστασίας του περιβάλλοντος.
Όσον αφορά τον οικισμό Medio Andarax, στην Ανδαλουσία, η Επιτροπή υποστηρίζει ότι ο συγκεκριμένος οικισμός δεν διαθέτει αποχετευτικό δίκτυο για το σύνολο των λυμάτων του.
Με τον δεύτερο λόγο, η Επιτροπή υποστηρίζει ότι το Βασίλειο της Ισπανίς παρέβη τις υποχρεώσεις που υπέχει από το άρθρο 4, παράγραφοι 1 και 3, της οδηγίας 91/271/ΕΟΚ καθότι παρέλειψε να λάβει τα αναγκαία μέτρα όσον αφορά την επεξεργασία των αστικών λυμάτων των οικισμών Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Candelaria-Casco, Candelaria-Punta Larga, Consuegra, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Martos, Medio-Andarax, Posadas, Puerto de Santiago-Playa la Arena, Quintanar de la Orden, Rambla (La)-Montalbán, San Isidro-Litoral, San Roque, Santoña, Sueño Azul, Torredonjimeno, Trebujena, Trujillo, Valle de la Orotava, Venta de Baños, και Villanueva del Río-Alcolea del Río.
Κατά τα οριζόμενα στο άρθρο 4, παράγραφος 1, της οδηγίας 91/271/ΕΟΚ, τα κράτη μέλη μεριμνούν ώστε τα αστικά λύματα που διοχετεύονται σε αποχετευτικά δίκτυα να υποβάλλονται, πριν από την απόρριψή τους, σε δευτεροβάθμια επεξεργασία ή σε ισοδύναμη επεξεργασία.
Η δε παράγραφο 3 της ίδιας διατάξεως απαιτεί οι απορρίψεις από σταθμούς επεξεργασίας αστικών λυμάτων να πληρούν τις απαιτήσεις του τμήματος B του παραρτήματος I της οδηγίας 91/271/ΕΟΚ.
Η Επιτροπή φρονεί ότι οι οικισμοί περί των οποίων γίνεται λόγος στην προηγουμένη παράγραφο δεν πληρούν τις εν λόγω υποχρεώσεις, είτε επειδή τα λύματα δεν συλλέγονται συμφώνως προς το άρθρο 3 της ίδιας οδηγίας, οπότε δεν μπορούν να υποβληθούν ούτε σε επεξεργασία, είτε επειδή τα συλλεγόμενα ύδατα δεν υποβάλλονται στο σύνολό τους στην επεξεργασία του επιπέδου το οποίο απαιτεί το άρθρο 4 της οδηγίας 91/271/ΕΟΚ, και οι απορρίψεις δεν πληρούν ούτε τις απαιτήσεις οι οποίες ορίζονται στο τμήμα B του παραρτήματος I της οδηγίας όπως απιατεί η παράγραφο 3 του ως άνω άρθρου 4.